"... toetame teie inimesi, keda on puudutanud valitsuse türannia ja tema Washingtoni ning Iisraeli isandate rõhumine ... eirake petlikku ilmalikkust, demokraatiat ning roiskunud paganlikku rahvuslust..."    Ülaltoodu on Kuidagi tuttav ka meie valijatele, sest sarnased loosungid kõlavad meil nii netikommentaariumites kui ka avalikus meedias.  Ometigi pole tegemist meie vasakpopulistide või vasakäärmuslaste sõnavõtuga vaid see  pärineb tuntud terroriorganisatsiooni Al-Qaida sõnumist, mille nad edastasid egiptlastele.    Eesti välisministeerium on endiselt  seisukohal, et hetkel pole tõesti parem aeg Egiptusse reisida.  Kuigi viimastel päevadel on märgata olukorra stabiliseerumise märke, ei saa Egiptuses eksisteerivaid olusid kuidagi nimetada turistide jaoks "tervislikuks".    Olukorra rahunemine häirib ka islamiäärmuslust, kes omalt poolt on nüüd mässupedaali vajutanud.    Al-Qaida rinderühmitus Iraagi Islamiriik kutsus Egiptuse  meeleavaldajaid üles alustama püha sõda džihaadi ja nõudma islamiseadustel põhineva valitsuse loomist, teatas islamistlikke veebilehti jälgiv luuregrupp SITE.    Tegemist on esimese al-Qaidaga seotud rühmituse avaliku reageeringuga Egiptuse sündmustele, teatab AFP.    Meeleavaldajatele adresseeritud sõnumis on öeldud, et Egiptuses on avanenud džihaadi turg ja märterluse uksed ning iga selleks võimeline mees peab osalema.    Egiptlasi kutsutakse üles eirama petlikku ilmalikkust,  demokraatiat ning roiskunud paganlikku rahvuslust.    "Teie džihaad toetab islamit, Egiptuse nõrku ja rõhutuid, teie inimesi Gazas ja Iraagis ning iga moslemit, keda on puudutanud Egiptuse türanni ja tema Washingtoni ja Tel Avivi isandate rõhumine," on öeldud rühmituse sõnumis, mida oma lugejatele vahendas Delfi.ee